da da da da de en en fi da da en da da da da da da sv sv id fi da da de en da fr de da da nl da nb da da da da da da da da da da da da da da da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om sygehusbyggerier II | Rigsrevisionen
Sådan laver vi større undersøgelser
Beretningen handler om Ministeriet for Sundhed og Forebyggelses og regionernes fokus på, at driften i regionernes nye sygehusbyggerier, som har fået endeligt tilsagn om tilskud fra Kvalitetsfonden, bliver effektiviseret.
Formålet med undersøgelsen er at vurdere, om Ministeriet for Sundhed og Forebyggelse og regionerne i de tidlige faser af byggerierne har tilstrækkeligt fokus på at sikre, at driften af de nye sygehuse indfrier målene om effektivisering. Det har Rigsrevisionen undersøgt ved at besvare følgende spørgsmål:
Har Ministeriet for Sundhed og Forebyggelse fastlagt klare rammer for, hvordan regionerne skal opgøre effektiviseringerne, og hvordan ministeriet og regionerne skal følge op?
Har regionerne tilstrækkeligt fokus på effektiviseringsmålene i projekternes tidlige faser?
Rigsrevisionen har igangsat undersøgelsen på eget initiativ i oktober 2012.
Statsrevisorernes bemærkning til beretningen
Den 9. oktober 2013 behandlede Statsrevisorerne
Beretning nr. 2/2013 om sygehusbyggerier II
Statsrevisorerne afgav beretningen til Folketinget med følgende bemærkning:
"De nye sygehuse vil være klar i 2015-2022. Formålet med investeringer i nye sygehuse er at få en sygehusstruktur, som vil sikre en bedre kvalitet i behandlingen af patienterne, da opgaverne bliver samlet på færre enheder, så specialiseringen og resurserne bliver udnyttet optimalt. Byggerierne af nye sygehuse muliggør effektiviseringsgevinster, fx bedre logistik, lavere energiforbrug og lavere bygningsudgifter. Denne beretning omhandler således det effektiviseringskrav på 1,5 mia. kr., som er stillet til 11 projekter, der har fået endeligt tilsagn om tilskud fra Kvalitetsfonden.
Statsrevisorerne finder det bekymrende, at Ministeriet for Sundhed og Forebyggelse og regionerne ikke har sikret tilstrækkelig styring af, hvor, hvordan og i hvilket omfang der skal ske effektiviseringer.
Utilstrækkelig styring indebærer risiko for, at regionerne erstatter kravet om effektiviseringer med generelle besparelser på driften af sygehusene. Dette vil kunne forringe behandlingskvaliteten og bygningernes funktionalitet og vil væ- re i strid med betingelserne for at få tilskuddet.
Statsrevisorerne finder det i den forbindelse væsentligt:
at Ministeriet for Sundhed og Forebyggelse og regionerne har fokus på målene om effektivisering i forbindelse med sygehusbyggerierne
at Ministeriet for Sundhed og Forebyggelse har fokus på, hvordan tilsagnsbetingelsen om effektivisering af driften af de nye sygehuse bliver indfriet."
Ministeren for sundhed og forebyggelses redegørelse af 21. januar 2014 (PDF)
Bilag: Notat fra Økonomi- og Indenrigsministeriet om lånepulje til energiinvesteringer (PDF)
Bilag: Redegørelse fra Region Nordjylland for driftsudgifterne af de funktioner, der samles i nybyggeriet (PDF)
Bilag: Brev til Region Nordjylland om nyt effektiviseringskrav for Aalborg Universitetshospital (PDF)
Bilag: Udtalelse fra Region Hovedstaden (PDF)
Bilag: Udtalelse fra Region Sjælland (PDF)
Bilag: Udtalelse fra Region Syddanmark (PDF)
Bilag: Udtalelse fra Region Midtjylland (PDF)
Bilag: Udtalelse fra Region Nordjylland (PDF)
Rigsrevisionens notat af 21. februar 2014
Rigsrevisionen følger i dette notat op på beretning nr. 2/2013 om sygehusbyggerier II. Notatet er baseret på en redegørelse fra ministeren for sundhed og forebyggelse og regionsrådene og handler om de initiativer, som ministeren og regionsrådene vil iværksætte som følge af beretningen.
Rigsrevisionen vil fortsat følge udviklingen på følgende områder:
Ministeriet for Sundhed og Forebyggelses evaluering af, om den opdaterede regnskabsinstruks og administrationsgrundlag fra maj 2013 tilvejebringer den nødvendige gennemsigtighed til at følge regionernes effektiviseringer
regionernes arbejde med at effektivisere sygehusdriften i de kvalitetsfondsstøttede sygehusbyggerier.
Rigsrevisionens notat af 8. februar 2017
Rigsrevisionen følger i dette notat op på beretning nr. 2/2013 om sygehusbyggerier II.
Der er i notatet fulgt op på følgende områder:
Ministeriet for Sundhed og Forebyggelses evaluering af, om den opdaterede regnskabsinstruks og administrationsgrundlag fra maj 2013 tilvejebringer den nødvendige gennemsigtighed til at følge regionernes effektiviseringer
regionernes arbejde med at effektivisere sygehusdriften i de kvalitetsfondsstøttede sygehusbyggerier.
Rigsrevisionen vil fortsat følge Region Hovedstadens arbejde med at effektivisere sygehusdriften på Nyt Hospital Herlev og Det Nye Rigshospital.
Rigsrevisionens notat af 12. oktober 2017
Rigsrevisionen følger i dette notat op på beretning nr. 2/2013 om sygehusbyggerier II.
Der er i notatet fulgt op på Region Hovedstadens arbejde med at effektivisere sygehusdriften på Nyt Hospital Herlev og Det Nye Rigshospital.
Rigsrevisionen vurderer, at sagen kan afsluttes.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere